section_heading: Osnutak i djelovanje Prvog sisačkog partizanskog odreda
paragraph_text: Nacionalsocijalistički je Treći Reich toga jutra napao Sovjetski Savez u operaciji pod kodnim nazivom Operacija Barbarossa. Time je prekršen Pakt Ribbentrop-Molotov o nenapadanju između ove dvije sile. Zbog takvih novonastalih okolnosti pripadnici Komunističke partije Hrvatske u Sisku našli su se u opasnosti, te su se povukli u okolicu grada – najprije u selo Žabno, a potom u šumu Brezovicu kraj Siska. Ondje su osnovali Prvi sisački partizanski odred, koji od prvih dana izvodi diverzije, osobito na željeznici.